stanford-oval/wikipedia huggingface dataset:
Mauritiuksenrilli

| Mauritiuksenrilli |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rillit Zosteropidae
Suku::  Rillit Zosterops
Laji::  chloronothos
Kaksiosainen nimi
 Zosterops chloronothos  Vieillot, 1817 
Katso myös
   Mauritiuksenrilli Wikispeciesissä   Mauritiuksenrilli Commonsissa 
Infobox OKNimi-testi OKIUCN-testi OK: 
Mauritiuksenrilli (Zosterops chloronothos) on äärimmäisen uhanalainen varpuslintu. Vuonna 2002 lajia arveltiin olevan jäljellä enää 120 paria.
Ulkonäkö ja koko

Mauritiuksenrilli kasvaa 10 cm pitkäksi. Sen vatsapuoli on vihertävänvalkoinen, selkäpuoli oliivinvihreä. Otsa on musta, silmän ympärillä on valkoinen selvärajainen rengas.
Esiintyminen ja elinympäristö

Mauritiuksenrilli on endeeminen laji Mauritiuksen saarella. Se elää ylänköalueen kosteissa metsissä, ja syö sekä hyönteisiä että mettä. Suurin osa elinalueesta on nykyisin osa Black River -kansallispuistoa.
Miguel Mea Vitali

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Miguel Ángel Mea Vitali
Syntymäaika: 19. helmikuuta 1981 (ikä 43)
Syntymäpaikka: Caracas, Venezuela
Pelipaikka: puolustava keskikenttäpelaaja
Pituus: 179 cm
Maajoukkue
| 1999–2012 | Venezuela | 85 | (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 31. maaliskuuta 2020.
Miguel Ángel Mea Vitali (s. 19. helmikuuta 1981 Caracas) on venezuelalainen jalkapalloilija, joka oli pelipaikaltaan puolustava keskikenttäpelaaja. Hän pelasi kotimaansa lisäksi Espanjan, Italian, Argentiinan, Kreikan ja Sveitsin sarjoissa. Hän pelasi Venezuelan maajoukkueessa 85 maaottelua ja teki niissä yhden maalin.
Mea Vitali pelasi ensimmäisen maaottelunsa toukokuussa 1999 Ecuadoria vastaan. Hän kuului Venezuelan joukkueeseen vuosien 1999, 2001, 2004 ja 2007 Copa Américassa. Hän teki ainoan maajoukkuemaalinsa kesäkuussa 2000 MM-karsintaottelussa Boliviaa vastaan.
Brian Ihnacak

| Brian Ihnacak |
| --- | --- |

Henkilötiedot
Syntynyt: 10. huhtikuuta 1985 (ikä 39) Toronto, ON, Kanada
Kansalaisuus:   Italia  Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  86 kg
Seura
Seura:  ei joukkuetta
Pelaajaura
Pääsarjaura:  2007–
Aik. seurat:  MHK Kežmarok (SloEL/Slovakia I) Augusta Lynx (ECHL) Elmira Jackals (ECHL) HKm Zvolen (SloEL) HK Poprad (SloEL) Mississippi Riverkings (CHL) Fort Worth Brahmas (CHL) Allen Americans (CHL) SG Pontebba (Italia) HC Valpellice (Italia) Malmö Redhawks (Allsv.) Vålerenga IF (Norja) HK Hradec Králové (ČEL) HC Sparta Praha (ČEL)
NHL-varaus:  259. varaus, 2004 Pittsburgh Penguins
Brian Stephen Ihnacak (s. 10. helmikuuta 1985 Toronto, Ontario, Kanada) on italialais-kanadalainen jääkiekkoilija, joka pelasi kaudella 2016–2017 Tšekin Extraligan HC Sparta Prahassa. Hän on pelipaikaltaan keskushyökkääjä, mutta osaa pelata myös laidassa. Ihnacak laukoo oikealta. Häneltä löytyy Italian ja Kanadan passien lisäksi myös Slovakian ja Tšekin passit.
Ura > Maajoukkueura

Ihnacak edusti Italiaa MM-kilpailuissa vuonna 2014 sekä IA-divisioonan MM-kilpailuissa vuonna 2015. Hän voitti jälkimmäisessä turnauksessa joukkueen sisäisen piste- ja maalipörssin tehoilla 2+2=4 ja palkittiin Italian parhaana pelaajana. Yhteensä Ihnacak on pelannut 23 A-maaottelua tehopistein 4+4=8.
Ihnacak edusti myös Slovakiaa U-18 Junior World Cupissa vuonna 2002.
Muuta

Ihnacakin slovakialainen isä Peter pelasi urallaan yli 400 NHL-ottelua Toronto Maple Leafsissa ja hän toimii nykyään seuran Euroopan-kykyjenetsijänä. Brianin setä Miroslav Ihnačák pelasi myös urallaan NHL-tasolla ja on sittemmin toiminut valmentajana. Brianin äiti on tšekkiläinen. Hänen isoisänsä on lähtöisin Italiasta.
Bhutanilainen musiikki

Bhutanilainen musiikki on Bhutanin ulkopuolella melko tuntematonta. Bhutanilaisen musiikin lajityyppejä ovat muun muassa rigsar, zhungdra ja boedra. Bhutanilaisista muusikoista mainittakoon ainakin Jigme Drukpa.
Cornelius Jansen

| Cornelius Jansen |
| --- | --- |

Henkilötiedot
Syntynyt: 28. lokakuuta 1585 Acquoy, Yhdistyneet provinssit
Kuollut: 6. toukokuuta 1638 (52 vuotta) Ieper, Espanjan Alankomaat
Cornelius Jansen (latinaksi Jansenius) (28. lokakuuta 1585 Acquoy, Yhdistyneet provinssit – 6. toukokuuta 1638 Ieper, Espanjan Alankomaat) oli alankomaalainen teologi, Ieperin piispa ja jansenismiksi kutsutun roomalaiskatolisen uudistusliikkeen isä.
Elämä

Jansen kirjoittautui vuonna 1602 Leuvenin yliopistoon opiskelemaan teologiaa. Hänen opettajansa Jacques Janson opetti siellä teologi Michael Bajusin (Michel de Bay) oppia. Bajusin mukaan Aatamin synti vaikuttaa ihmisiin syntymästä lähtien. Ihmisen vaistot johtavat väistämättä pahaan. Yksilö voi pelastua vain Kristuksen armosta, joka myönnetään pienelle etukäteen valitulle joukolle. Tämä oppi, joka oli saanut vaikutteita Augustinuksen kirjoituksista, kiinnosti Jansenia ja toista Leuvenin opiskelijaa, ranskalaista Jean Duvergier de Haurannea, josta tuli myöhemmin jansenilaisen liikkeen johtaja. Miehet ystävystyivät Pariisissa, jonne Jansen lähti vuonna 1604. Jansen ja Duvergier katsoivat, että renessanssin oppineiden ylpeys oli vieraannuttanut kristityt Jeesuksesta.
Vuonna 1611 Jansen seurasi Duvergier'ta Bayonneen. Bayonnen piispa uskoi Jansenille siellä sijaitsevan piispankollegion johtamisen vuosina 1612–1614. Tämän jälkeen Jansen omistautui kolmen vuoden ajan Duvergierin kanssa kirkkoisien kirjoitusten tutkimiselle. Vuonna 1617 Jansen palasi Leuveniin, jossa hän johti Sainte-Pulchérie-kollegiota. Leuvenissa oli syntynyt kiista Bajuksen oppilaiden ja jesuiittojen välille, jotka pitivät vaarallisina paavi Pius V:n vuonna 1567 tuomitseman Bajuksen oppeja. Jansen vastusti jesuiittoja ja ryhtyi tutkimaan Augustinuksen teoksia, joista Bajus oli saanut vaikutteita. Hän omistautui erityisesti teksteille, jotka Augustinus laati torjuakseen Pelagiuksen oppia, jonka mukaan Aatamin tekemästä virheestä huolimatta ihminen on edelleen täysin vapaa tekemään hyvää ja saamaan pelastuksen omien ansioidensa avulla. Jansenin laati postuumisti julkaistun teoksen Augustinus (1640), jonka mukaan Jumalan armo, joka yksin voi tarjota pelastuksen, ei johdu yksilön hyvistä teoista. Se on hänen mukaansa vastikkeeton lahja, jonka avulla Kristus johdattaa valitut iankaikkiseen elämään, mutta suuri joukko on tuomittu kadotukseen. Ihmiset ovat siis ennalta määrätty saamaan armon tai kärsimään tuomion. Jansen kirjoitti myös kommentaareja evankelistoista ja Vanhasta testamentista. Hän oli myös protestantteja vastaan suunnattujen pamflettien kirjoittaja.
Saatuaan teologian tohtorin tutkinnon Leuvenissa Jansenista tuli kyseisen yliopiston rehtori vuonna 1635, ja vuonna 1636 hänestä tuli Ieperin piispa. Jansen toivoi, että Flanderi irrottautuisi Espanjan ikeestä ja siitä tulisi itsenäinen katolinen tasavalta protestanttisen Hollannin mallin mukaan. Nämä ajatukset tulivat espanjalaisten hallitsijoiden tietoon, ja heitä rauhoittaakseen hän kirjoitti Mars gallicus -nimisen teoksen (1635), joka kritisoi Richelieuta ja Ranskan välinpitämättömyyttä katolisen kirkon etuja kohtaan.
Jansenin kuoleman jälkeen monet katolisen kirkon hierarkian jäsenet, erityisesti jesuiitat, vastustivat jansenismia, ja paavit Innocentius X (1653) ja Klemens XI (1713) tuomitsivat sen.
Brzezinka

| Brzezinka ja Birkenau Brzezinka |
| --- | --- |

 fiBrzezinka 
 50°02′31″N, 19°11′24″E 
Väestö
Väkiluku (2011):  2 336
Brzezinka (saks. Birkenau) on kylä Vähä-Puolan voivodikunnassa Puolassa lähellä Oświęcimiä. Siellä sijaitsi natsien kuuluisa Birkenaun tuhoamisleiri Auschwitz II. Vuoden 2011 väestönlaskennan mukaan kylässä asui 2 336 asukasta.
Aiheesta muualla

Kuvia tai muita tiedostoja aiheesta Brzezinka Wikimedia Commonsissa
Melakäärmeet

| Melakäärmeet |
| --- | --- |
 Bandi-bandi (Vermicella annulata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Myrkkytarhakäärmeet Elapidae
Alaheimo::  Melakäärmeet Hydrophiinae  Fitzinger, 1843
Synonyymit
 Hydrophiidae Smith, 1926  Oxyuraninae 
 Melakäärmeiden levinneisyys
Suvut
 Katso teksti 
Katso myös
   Melakäärmeet Wikispeciesissä   Melakäärmeet Commonsissa 
Infobox OKVirheellinen NIMI-arvo: 
Melakäärmeet (Hydrophiinae) on myrkkytarhakäärmeisiin kuuluva käärmeiden alaheimo. Perinteisesti melakäärmeet on lattapyrstökäärmeiden (Laticaudinae) ohella luettu merikäärmeiden heimoon (Hydrophiidae), jolloin se sisälsi noin 60 Intian valtameressä ja Tyynessämeressä elävää lajia. Nykykäsityksen mukaan melakäärmeet ja lattapyrstökäärmeet eivät kuitenkaan ole läheistä sukua toisilleen, vaan ne ovat kaksi erillistä kehityshaaraa, jotka molemmat lukeutuvat myrkkytarhakäärmeiden heimoon. Nykyään melakäärmeisiin luetaan meressä elävien lajien lisäksi kaikki Australian ja Melanesian maalla elävät myrkkytarhakäärmeet, kuten tiikerikäärme, surmakäärme ja taipaanit, jotka aiemmin luokiteltiin Oxyuraninae-alaheimoon. Sukuja melakäärmeissä on nykyluokittelun mukaan 38 ja lajeja noin 200.
Kaikki meressä elävät melakäärmelajit synnyttävät eläviä poikasia, mutta maalla elävien lajien joukossa on myös monia munivia käärmeitä.
Suvut

Melakäärmeisiin kuuluu 38 sukua. Meressä elävät suvut on merkitty tähdellä (*).
| 0 | 1 | 2 | 3 | 4 |
| --- | --- | --- | --- | --- |
|  Acanthophis  Aipysurus*  Antaioserpens  Aspidomorphus  Austrelaps  Brachyurophis  Cacophis  Cryptophis  |  Demansia  Denisonia  Drysdalia  Echiopsis  Elapognathus  Emydocephalus*  Ephalophis*  Furina  |  Hemiaspis  Hoplocephalus  Hydrelaps*  Hydrophis*  Loveridgelaps  Micropechis  Neelaps  Tiikerikäärmeet (Notechis)  |  Ogmodon  Taipaanit (Oxyuranus)  Parahydrophis*  Parapistocalamus  Paroplocephalus  Pseudechis  Pseudonaja  Rhinoplocephalus  |  Salomonelaps  Simoselaps  Suta  Toxicocalamus  Tropidechis  Bandi-bandit (Vermicella)  |
Coca

Coca voi tarkoittaa:
Eteläameriikkalaista coca-pensasta.
Coca-Colaa
Kokaiinia
Coca, sukunimenä:
Juan Coca (s. 1993), puertoricolainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Coca”, voi hakea sivunnimihaulla, laajalla sivunnimihaulla tai tekstihaulla.
Brysselin toinen Eurooppa-koulu

EU:n lippu
Brysselin toinen Eurooppa-koulu (École Européenne de Bruxelles II, EEB2) on yksi viidestätoista Euroopan yhteisön henkilöstön lapsille perustetuista Eurooppa-kouluista. Se rakennettiin vuonna 1972 ja otettiin käyttöön vuonna 1974. Se sijaitsee Belgian pääkaupungissa, Brysselissä, ja siellä opiskelee yli 3 000 oppilasta. Yhteensä Brysselissä on neljä Eurooppa-koulua, joista tämä on toinen. Koulussa on monista maista tulleita oppilaita, jotka on jaettu äidinkielen mukaan eri luokkiin. Koulussa on yhdeksän eri kieliosastoa: hollanti, liettua, suomi, ruotsi, englanti, ranska, italia, portugali ja saksa. Koulu on Luxemburgin ensimmäisen Eurooppa-koulun lisäksi ainoa Eurooppa-koulu, jossa on suomenkielinen kieliosasto. Koulussa on myös mahdollisuus opiskella äidinkielenä esimerkiksi viroa, mutta vironkielisiä oppilaita on koulussa niin vähän, että heidät on jouduttu siirtämään esimerkiksi englanninkielisten oppilaiden luokille. Koulu sijaitsee aivan Brysselin itärajalla. Tällä hetkellä koulussa on enemmän oppilaita kuin on suunniteltu.
Koulu on hyvin laaja, ja sen alueeseen kuuluu muun muassa koulubusseille tarkoitettu pysäköintialue, urheiluhalli, maanalainen monitoimisali, urheilukenttä, tenniskenttä, kaksi koulurakennusta sekä parakit, joissa järjestetään myös opetusta.
Aiheesta muualla

Schola Europaea (Koulun viralliset nettisivut) (Arkistoitu – Internet Archive)
Concetta Antico

Concetta Antico on Australian Sydneyssä kasvanut impressionistisella tyylillä maalaava taidemaalari, jolla on tetrakromaattinen värinäkö eli hänellä on verkkokalvoillaan neljäntyyppisiä, eri aallonpituusalueille herkkiä tappisoluja, kun useimmilla ihmisillä on vain kolmentyyppisiä. Hän on työskennellyt 20 vuotta Salon of Art -koulussa San Diegossa. Tetrakromaattisen värinäkönsä ansiosta hän pystyy näkemään 100 miljoonaa väriä, kun normaali ihminen näkee miljoona. Päiväkoti-ikäisenä hän maalasi vanhan puuaidan vedellä, jossa hän pystyi valon heijastuessa siitä näkemään supernäkönsä ansiosta niin paljon värejä, että se tuntui hänestä "ikään kuin maalaisi sateenkaaria". Hän sai seitsemänvuotiaana ensimmäiset öljyvärinsä, minkä jälkeen taide on ollut osa hänen elämäänsä. Hän on myös kertonut pystyvänsä näkemään tyttärensä ihon pienistä värimuutoksista, onko hän sairas.
Ennen diagnoosia

Aiemmin kun Antico vei oppilaitaan puistoon, hän saattoi kysyä heiltä esimerkiksi: "näetkö punaisen tuon lehden reunalla", mihin oppilaat vastasivat myöntävästi silkkaa kohteliaisuuttaan. Vuosia myöhemmin hänelle selvisi, etteivät oppilaat oikeasti nähneet mitään sellaista, vaan Anticolla itsellään oli poikkeuksellinen värinäkö, minkä vuoksi hän ainoana näki ne värit.
Maalarina

Maalauksissaan Antico tuo esiin tetrakromaattisen näkönsä aistimuksia. Hän maalaa taulunsa yhdeltä istumalta, ja ne ovat tyypillisesti luontoaiheisia. Luonnossa Antico näkee enemmän värejä kuin ihmisen tekemissä esineissä. Anticoa laajasti tutkinut Kimberly Jameson Kalifornian yliopistosta on epäillyt, että Anticon geenit ovat parantaneet hänen hämärävärinäköään, ja hän perusteli epäilyään sillä, että Antico maalaa aamunkoittomaalauksiinsa paljon värejä. Sellainen hämärä saa normaalinäköiset näkemään vain harmaan sävyjä, ja Antico väittääkin näkevänsä ne värit, eli maalausten värikkyys ei ole pelkkää taiteellista vapautta.
Aiheesta muualla

Concetta Anticon verkkosivut
Concetta Anticon YouTube-kanava
Brian Jacques

Brian Jacques
Brian Jacques (15. kesäkuuta 1939 Liverpool, Englanti – 5. helmikuuta 2011 Liverpool, Englanti) oli brittiläinen fantasiakirjailija. Hänen perheensä sukujuuret ovat Irlannissa. Lapsena hän kävi St John’s School -nimistä koulua. Kouluaikanaan hänen lempiaineensa oli kirjoittaminen, jossa Jacques oli jopa niin taitava, ettei hänen aina uskottu kirjoittavan itse kouluaineitaan.[lähde? ]
Lopetettuaan koulunsa 15-vuotiaana Jacques lähti merille.[lähde? ] Sittemmin hän palasi Liverpooliin, missä hän oli töissä muun muassa palomiehenä, satamatyöläisenä, rekan ja linja-auton kuljettajana, postimestarina sekä stand-up-koomikkona.[lähde? ] Jacques soitti 1960-luvulla myös yhtyeessä The Liverpool Fishermen, jonka hän perusti veljiensä Tonyn ja Jimmyn kanssa. Kirjailijanuransa Jacques aloitti kirjoittamalla näytelmiä, joista kolme on esitetty Everyman Theatressa.
Jacquesilla oli vaimonsa Sandran kanssa kaksi aikuista poikaa Paul ja Sean.
Hänen tunnetuin kirjasarjansa on kaksikymmentäkaksiosainen fantasiakirjasarja Redwallin taru. Alun perin Jacques kirjoitti ensimmäisen osan Liverpoolin sokeiden koulun oppilaille. Hänen entinen opettajansa sai kirjoituksen käsiinsä ja näytti sitä Jacquesin tietämättä kustantajalle. Tuloksena syntyi viiden Redwallin taru -romaanin kustannussopimus. Erittäin suositusta sarjasta on tehty ooppera, radiokuunnelma sekä televisio-ohjelma.
Jacques kuoli helmikuussa 2011 sydänkohtaukseen.
Redwallin taru -sarja suomeksi

Soturi Matiaksen miekka (1986)
Sammalkukkametsän sota (1988)
Mattimeo (1989)
Mariel, taistelija (1991)
Salamandastronin aarre (1992)
Urhea Martin (1993)
Kellonvalaja (1994)
Pahan jälkeläinen (1995)
Jalokivien jäljillä (1996)
Jänisten kaukopartio (1997)
Lentävä hollantilainen -sarja suomeksi

Haaksirikkoiset (2001)
Enkelin käsky (2003)
Kirjallisuutta

Jukka Halme: ”Brian Jacques ja Redwallin lumo”. Legolas 2/1998.
Aiheesta muualla

Redwall abbey: The Official Redwall Web Site (englanniksi)
Risingshadow-sivusto
Mehmet Okur

| Mehmet Okur |
| --- | --- |
 Okur vuonna 2010.
Henkilötiedot
Koko nimi:  Mehmet Okur
Syntynyt: 26. toukokuuta 1979 (ikä 45) Yalova, Turkki
Kansalaisuus:   Turkki
Koripalloilija
Pelipaikka:  Sentteri / Iso laitahyökkääjä
Pituus:  211 cm
Paino:  112 kg
NBA-varaus:  36. varaus 2001 (Detroit Pistons)
Pelaajaura
Seurajoukkueet
1997–1998 1998–2000 2000–2002 2002–2004 2004–2011 2011 2011–2012:  Oyak Renault Tofaş Bursa Anadolu Efes SK Detroit Pistons Utah Jazz Türk Telekom BK New Jersey Nets
Maajoukkueet
:   Turkki
Aiheesta muualla
FIBA
| Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Maa:   Turkki> Miesten koripallo. |
| --- | --- | --- | --- |
|  Hopeaa | Turkki 2001 |  |  |
Mehmet Okur (s. 26. toukokuuta 1979 Yalova) on turkkilainen kilpauransa päättänyt koripalloilija. Okur edusti Turkin maajoukkuetta yksissä MM- ja viisissä EM-kilpailuissa saavuttaen EM-hopeaa vuonna 2001. Seuratasolla Okur pelasi kotimaansa lisäksi NBA:ssa jossa voitti Detroit Pistonsissa sarjan mestaruuden vuonna 2004. Vuonna 2007 hän pelasi NBA:n tähdistöottelussa. Turkissa Okur voitti kolmesti maan mestaruuden ja kolme maan cup-mestaruutta.
Elämä ja urheilu-ura

Okur aloitti pelaajauransa kotimaassaan. Hän voitti Turkin mestaruuden Tofaş Bursassa vuosina 1999 ja 2000 sekä Anadolu Efesissä vuonna 2002. Lisäksi hän voitti Turkin cup-mestaruuden Tofaşissa vuonna 2000 ja Efesissä vuosina 2001 ja 2002. Detroit Pistons varasi Okurin NBA:han 36. vuorolla vuoden 2001 varaustilaisuudessa.
Vuonna 2002 Okur siirtyi Pistonsiin ja pelasi siellä kaksi kautta voittaen NBA:n mestaruuden vuonna 2004. Mestaruuden jälkeen hän siirtyi vapaana pelaajana Utah Jazziin jossa pelasi vuoteen 2011 saakka. Jazzin-aikanaan Okur valittiin vuonna 2007 NBA:n tähdistöotteluun. Hänet valittiin alkuvuonna 2007 myös kertaalleen NBA:n viikon pelaajaksi. Kauden 2011–2012 Okur aloitti Turkissa mutta siirtyi kesken kauden vielä New Jersey Netsiin joka jäi loukkaantumisten vuoksi viimeiseksi seuraksi, jossa hän pelasi.
Okur edusti Turkin miesten maajoukkuetta MM-kilpailuissa vuonna 2002 sekä vuosien 1999, 2001, 2003, 2005 ja 2007 EM-kilpailuissa. Turkin koti-EM-kilpailuista 2001 maa saavutti hopeaa.
Aiheesta muualla

Kuvia tai muita tiedostoja aiheesta Mehmet Okur Wikimedia Commonsissa
Turkin joukkue – Koripallon EM-kilpailut 2001
4 Tunçeri ·
5 Türkoğlu ·
6 Türkcan ·
7 Ene ·
8 Pars ·
9 Erdenay ·
10 Kutluay ·
11 Peker ·
12 Beşok ·
13 Okur ·
14 Yıldırım ·
15 Onan ·
Valmentaja Örs
Detroit Pistons – NBA:n mestari 2004
1 Chauncey Billups ·
3 Ben Wallace ·
7 Mike James ·
8 Darvin Ham ·
10 Lindsey Hunter ·
13 Mehmet Okur ·
22 Tayshaun Prince ·
24 Tremaine Fowlkes ·
30 Rasheed Wallace ·

31 Darko Miličić ·
32 Richard Hamilton ·
34 Corliss Williamson ·
41 Elden Campbell

Päävalmentaja Larry Brown 

Apuvalmentajat Herb Brown · Dave Hanners · Igor Kokoškov · John Kuester · Mike Woodson
Clavering

St. Mary & St. Clementin kirkko.
Clavering on noin 1 400 asukkaan kylä ja kunta (civil parish) Essexin kreivikunnassa, Itä-Englannissa. Kylän nimi tarkoittaa "paikkaa, jossa apila kasvaa".
Tunnettuja henkilöitä

Jamie Oliver, kokki
Maukka Perusjätkä

| Maukka Perusjätkä |
| --- | --- |
 Maukka Perusjätkä Kill Cityn pihalla 1979
Henkilötiedot
Koko nimi:  Mauri Airta
Syntynyt: 22. heinäkuuta 1961 (ikä 63) Helsinki
Ammatti:  sähköasentaja
Muusikko
Laulukielet:  suomi
Tyylilajit:  uusi aalto
  [ Muokkaa Wikidatassa ] [ ohje ]  
Marja Byckling, Ralf Örn ja Maukka Perusjätkä Kill Cityn pihalla 1979. Kuva: Harri Ahola
Maukka Perusjätkä (oik. Mauri Airta, s. 22. heinäkuuta 1961 Helsinki) on suomalainen rock-muusikko, joka tuli tunnetuksi uuden aallon musiikillaan 1970-luvun lopussa. Kill Cityssä vaikuttanut Maukka Perusjätkä muistetaan myös ensimmäisen punk-kauden edustajana, vaikka hän ei ole koskaan itseään punkiksi mieltänytkään.
Maukka Perusjätkän tunnetuin kappale on 1979 julkaistu ”Säpinää”, jonka introssa kuullaan moottorisahan ääntä. Partner-merkkinen moottorisaha kuuluu Maukka Perusjätkän lavarekvisiittaankin. Myös 1980 julkaistu ”Vaatteet (on mun aatteet)” oli suuri hitti ja kesän diskosuosikki.
Suomalaisessa nuorisoelokuvassa Täältä tullaan, elämä! kuultiin kappaleet ”Herneenpalot”, ”Säpinää” ja Ralf Örnin laulama ”Se on meidän”. Ralf Örn oli Maukka Perusjätkän  yhteistyökumppani. Muita yhteistyökumppaneita ovat olleet muun muassa Michael Monroe keikolla, Jone Takamäki (saksofoni), Andy McCoy (kitara Ennen kolmatta maailmansotaa -levyllä), Sotaa aptiaa vastaan singlellä Esa Pulliainen (kitara),  ja Kaija Koo (taustalaulu useilla kappaleilla).
Mauri Airta esitti elokuvassa Nousukausi Ilpo Heinon vankilatoveria.
Mauri Airta on koulutukseltaan sähköasentaja. Hän asuu Nurmijärvellä ja työskentelee sähköalan projektijohtajana ja harrastaa nuorten jalkapallovalmennusta.
Levytyksiä

Maukka Perusjätkän ensimmäinen albumi Säpinää julkaistiin vuonna 1979. Ralf Örn suunnitteli Mauri Airtalle Maukka Perusjätkä -brändin ja tuotti, sävelsi sekä sanoitti Maukka Perusjätkä -levyt Säpinää (1979), Ennen kolmatta maailmansotaa (1980) ja Koiranpennut (1981). Örn myös lauloi jokaisella levyllä muutaman kappaleen.
Maukka Perusjätkän ensimmäinen kokoonpano oli nimeltään Maukka & Nahkatakit. Sen kappale ”Kun sä tuomitset mut” oli mukana vuoden 1979 Hilselp:llä. Ensimmäinen albumi tehtiin nimellä Maukka Perusjätkä Ja Sota Apatiaa Vastaan. Sitä seurasi levytyksiä kokoonpanolla Maukka Perusjätkä ja Ralf Örn Pop. Tämän lisäksi nimellä Maukka & Vallilan vangit ilmestyi single ”Oletko koskaan nähnyt traktoria” vuonna 1980. Maukka & Ile's disko (jonka Ile oli Ilkka Vainio) julkaisi albumin Asiat kuntoon vuonna 1982. Vuonna 2004 julkaistiin Poptorin kokoelma Hyvät, pahat ja parhaat. Maukka Perusjätkä on artistina Raivopäät feat. Friends -albumilla Punkrock Jukebox 3, joka ilmestyi marraskuussa 2009. Keikkoja hän on tehnyt pienin tai pidemmin väliajoin.
Syyskuussa 2011 ilmestyi tupla-albumi Elämä pieninä palasina, jolla on  14 uutta kappaletta ja kakkoslevyllä puolestaan päivitettyjä versioita vanhoista Maukka-kappaleista kahdentoista studioversion ja viiden live-esityksen verran.
Marraskuussa 2020 Maukka Perusjätkä julkaisi uuden kappaleen ”Eihän sole matka eikä mikhän” (Record Union).
Levytyksiä > Diskografia > Albumit

Säpinää (1979,  Johanna) (nimellä ”Maukka Perusjätkä Ja Sota Apatiaa Vastaan”)
Ennen kolmatta maailmansotaa (1980,  Johanna) (”Maukka Perusjätkä ja Ralf Örn Pop”)
Koiranpennut (1981,  Johanna) (”Maukka Perusjätkä”)
Asiat kuntoon (1982,  Johanna) (”Maukka & Ile's disko”)
Duunari (1985,  Star) (”Maukka Perusjätkä”)
Albumi (1997,  Johanna) (”Maukka Perusjätkä”)
Cool (1997,  Cool Ltd.) (”Maukka Perusjätkä & Aki ja Turo”)
Hyvät, pahat ja parhaat (2004,  Poptori) (”Maukka Perusjätkä”)
Elämä pieninä palasina (2011,  Rocket Records) (”Maukka Perusjätkä”)
Johanna vuodet 1979-1982 (2014 Universal,Johanna Kustannus)
Tiistain Tarinoita (2022 ,Harmonybrother)
Nykyisen yhtyeen kokoonpano

Maukka Perusjätkä (laulu, moottorisaha)
Jonatan Kurkela (kitara, taustalaulu)
Esa Tarkiainen (basso, taustalaulu)
Teemu Leppänen (rummut)
Touko Kinnunen (koskettimet, taustalaulu)
Aiheesta muualla

YLE Elävä arkisto: Maukka Perusjätkä
Maukka Myspacessa
Vuoden 2011 levy Rocket Recordsin sivuilla (Arkistoitu – Internet Archive)